傅永淳（），字惺涵，号熙宇，直隶真定府灵寿县人。明朝政治人物、进士出身。其先爲上元人，明洪武初，八世祖傅才以开国功爲锦衣卫指挥使，永乐中迁北京，因卜居灵寿。祖傅承训。父傅铤，举孝廉，爲岐山知县。淳生有奇质，读书一览不忘。天启二年壬戌（1622年）举进士，授知湖广房县，房西南通蜀，多盗，淳择愿谨富民伪与贼往来，悉其人与地，突掩捕之。有巨贼称通天王，啸聚洪砰山中，淳率数骑入贼穴，谕以祸福，贼感其诚，解甲降，籍爲兵，平贵州乱卒，得降寇力也。又以房士朴陋，建书院四区，择俊秀处其中，日与说经。大兴水利，灌田数万亩。